# Algimantas Valentinas Indriūnas

### Straipsnis iš Vikipedijos, laisvosios enciklopedijos.

Algimantas Valentinas Indriūnas (g. 1925 m. gegužės 21 d. Duokiškyje, Rokiškio raj.) – inžinierius, žurnalistas, Lietuvos politinis bei visuomenės veikėjas.

## [taisyti] Biografija

1941 m. su šeima ištremtas į Altajaus kraštą Rusijoje, 1942 m. į Jakutiją prie Laptevų jūros. 1944 m. baigė Jakutijos Ustjansko rajono Kazačios vidurinę mokyklą. 1952 m. baigė Kauno politechnikos institutą ir įgijo elektromechaniko specialybę. 1981 m. apgynė socialinių sistemų valdymo specialybės socialinių mokslų daktaro disertaciją.

1944–1950 m. kino mechanikas Jakutijoje ir Kaune, 1950–1958 m. Kauno kino mechanikų mokyklos direktorius, 1958–1959 m. Kauno 2–osios technikos mokyklos direktorius. 1959–1961 m. žurnalo „Mokslas ir technika“ vyriausiojo redaktoriaus pavaduotojas, 1961–1973 m. šio žurnalo vyriausiasis redaktorius. 1974–1975 m. laikraščių ir žurnalų leidybos susivienijimo „Periodika“ direktoriaus pavaduotojas. 1975–1992 m. Liaudies ūkio vadovaujančiųjų darbuotojų ir specialistų tobulinimosi instituto (Lietuvos vadybos akademija) docentas, katedros vedėjas, fakulteto dekanas. Iki išrinkimo į Seimą pensininkas. 2000–2004 m. Seimo narys.

1959–1990 m. LKP narys, nuo 1998 m. Naujosios sąjungos (socialliberalų) narys, sąjungos Tarybos ir Prezidiumo narys, Politikos departamento vadovas. Nuo 1961 m. Lietuvos žurnalistų sąjungos narys. Moka vokiečių, rusų kalbas.Žmona Danutė Ona, sūnūs Artūras ir Justas.

2004 m. apdovanotas Ordino „Už nuopelnus Lietuvai“ Karininko kryžiumi.

Rodomas puslapis "http://lt.wikipedia.org../../../a/l/g/Algimantas_Valentinas_Indri%C5%ABnas_fd88.html"

Kategorija: Seimo nariai

##### Views

- Straipsnis
- Aptarimas
- Dabartinė versija

##### Paieška